Tizi ɣennif, nessaweḍ ɣer taggara n yixef-agi, anda i d-nehder s telqey ɣef tmesɣanibt d uɣanib d tugna. Syin akin ddeqs n tunuɣin n uɣanib i d-nekkes seg wammud-nneɣ, yal timseεreqt d acu n tugna i d-nufa deg-s. Tamezwarut, d takanit, d tin i yugten di temseεraqnneɣ, syin d tumnayt, tasmiddant, tangissemt, tamissemt, tasilhut akked tenmegla, d tugna n wallus d leṣnaf-ines, allus n yimeslan (tameɣrut, tasergelt, taseɣrit), d wallus n wawalen yellan di tazwara n waffir neɣ di taggara-s, amsadeɣ d tzengurda. Nessegza-d yal tugna s yimedyaten-is, yal yiwet s unamek-ines d talɣa-s d thuski-s s way-s tcebbeḥ aḍris-nni n temseεraqt.